Indeksregulering

Klausul

1. En gang årligt foretages en regulering af prisen for drift angivet i [prisbilag]. Prisen for drift reguleres i henhold til det prisindeks, der er angivet i [prisbilag]. Det er i [prisbilag] angivet, hvilke dele af prisen for drift, der reguleres.

2. Såfremt det i [prisbilag] angivne prisindeks ophører med at blive vedligeholdt eller metoden for opgørelsen af dette ændres væsentligt, skal de i [prisbilag] angivne priser for drift efterfølgende reguleres med en procentsats, der svarer til den gennemsnitlige udvikling af prisindekset for de seneste 24 måneder, inden prisindekset ophørte med at blive vedligeholdt eller metoden blev ændret væsentligt.

Bilag

*Vejledning til udfyldelse af bilag*

Der skal være en tydelig beskrivelse af det valgte prisindeks. Prisindekset kan være opdelt i forskellige underindeks, der regulerer de enkelte ydelser med forskellige procentsatser.

Prisopgørelsen for kontrakten skal entydigt være opdelt i de ydelser, der indeksreguleres. Det benyttede prisindeks kan regulere de forskellige ydelser med forskellige satser. Der skal derfor opstilles en tydelig model for, hvordan prisen for de enkelte ydelser reguleres. Nedenfor er et eksempel på, hvordan det opstillede skema kan udfyldes.

*Eksempel på årlig indeksbaseret regulering af aftaleprisen:*

|  |  |  |  |  |
| --- | --- | --- | --- | --- |
| **Service type** | **År 2** | **År 3** | **År 4** | **År 5** |
| Servere | Serverindeks | Serverindeks | Serverindeks | Serverindeks |
| Backup | Backupindeks | Backupindeks | Backupindeks | Backupindeks |
| Storage | Storageindeks | Storageindeks | Storageindeks | Storageindeks |
| Workstation | 0,0 % | 0,0 % | 0,0 % | 0,0 % |
| Helpdesk | Helpdeskindeks | Helpdeskindeks | Helpdeskindeks | Helpdeskindeks |
| Databasedrift | 0,0 % | 0,0 % | 0,0 % | 0,0 % |
| Applikationsdrift | 0,0 % | 0,0 % | 0,0 % | 0,0 % |
| Øvrige ydelser | 0,0 % | 0,0 % | 0,0 % | 0,0 % |

Kunden skal beslutte, hvilken dato prisreguleringen skal være gældende fra. Det kan f.eks. være 1. januar eller årsdagen for kontraktunderskrift.

*Bilagstekst (en del af prisbilaget)*

**Prisregulering**

Den i punkt […] nævnte pris for drift reguleres i henhold til [prisindeks], jf. Kontraktens afsnit [afsnit om prisregulering].

Såfremt det kun er prisen for enkelte ydelser, der reguleres, eller ydelserne reguleres med forskellige satser, skal det fremgå af nedenstående tabel, hvorledes prisen reguleres.

|  |  |  |  |  |
| --- | --- | --- | --- | --- |
| Delydelse | År 2 | År 3 | År 4 | … |
| Ydelse 1 | Indeks 1 | Indeks 1 | Indeks 1 | … |
| Ydelse 2 | Indeks 2 | Indeks 2 | Indeks 2 | … |
| …. | … | … | … | … |

Reguleringen af priserne for driftsker pr. […]med virkning for det efterfølgende år.